- निरीक्षण में कोताही पर डीएम ने जताई नाराजगी, Basti News In Hindi -amar Ujala
Basti निरीक्षण में कोताही पर डीएम ने जताई नाराजगी
{"_id":"65-52738","slug":"Basti-52738-65","type":"story","status":"publish","title_hn":"\u0928\u093f\u0930\u0940\u0915\u094d\u0937\u0923 \u092e\u0947\u0902 \u0915\u094b\u0924\u093e\u0939\u0940 \u092a\u0930 \u0921\u0940\u090f\u092e \u0928\u0947 \u091c\u0924\u093e\u0908 \u0928\u093e\u0930\u093e\u091c\u0917\u0940","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
बस्ती। पिछले दिनों डीएम की ओर से जारी आदेश में सभी कार्यालयाध्यक्षों को अपने अधीनस्थ कार्यालयों का सप्ताह में एक बार औचक निरीक्षण कर रिपोर्ट देने को कहा गया था। अपने आदेश पर अब तक अमल न होेने से नाराज डीएम ने फिर रिमाइंडर भेजा है। डीएम बाद में कमिश्नर को इस मामले की रिपोर्ट करेंगी। डीएम एस मथु शालिनी ने पिछले दिनों आदेश जारी कर सभी विभागों के प्रमुखों से सप्ताह में एक बार अपने अधीनस्थ कार्यालयों का औचक निरीक्षण करने को कहा था। इसके लिए सभी को पत्र भी भेजा गया था। मगर अब तक किसी ने कार्यालयों का औचक निरीक्षण नहीं किया। इससे नाराज डीएम ने एक बार फिर सबको रिमाइंडर भेज कर फिर से कार्यालयों का औचक निरीक्षण करने का निर्देश दिया है। डीएम ने एसपी, सीडीओ, एडीएम, सीआरओ, सीएमओ, एसडीएम और तहसीलदार को पत्र भेजकर कहा है कि कमिश्नर की ओर से हर माह निरीक्षण आख्या मांगी जा रही है किंतु अब तक किसी भी कार्यालय की निरीक्षण रिपोर्ट नहीं मिली है। इसके कारण उन्हें सूचना नहीं दी जा सकी है। यह स्थिति काफी आपत्तिजनक है। इस बार कड़ाई से आदेश का अनुपालन सुनिश्चित कराया जाए। कैसा लगा